Document ID: 32011D0797

РЕШЕНИЕ ЗА ИЗПЪЛНЕНИЕ НА КОМИСИЯТА
от 30 ноември 2011 година
за определяне на финансовото участие на Съюза в разходите, направени в контекста на спешните мерки, предприети за борба с нюкасълската болест в Испания през 2009 г.
(нотифицирано под номер C(2011) 8717)
(само текстът на испански език е автентичен)
(2011/797/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Решение 2009/470/ЕО на Съвета от 25 май 2009 г. относно разходите във ветеринарната област (1), и по-специално член 6 от него,
като има предвид, че:
(1)
В съответствие с член 75 от Финансовия регламент и член 90, параграф 1 от Правилата за прилагане поемането на разходи от бюджета на Съюза се предхожда от решение за финансиране, в което се установяват основните елементи на предполагащото разход действие и което е прието от институцията или от органите, на които институцията е делегирала правомощия.
(2)
С Решение 2009/470/ЕО се определят процедурите, уреждащи финансовото участие на Съюза при изпълнението на конкретни ветеринарни мерки, включително спешни мерки. С цел да помогне за възможно най-бързото ликвидиране на нюкасълската болест, Съюзът следва да осигури финансово участие в допустимите разходи, направени от държавите-членки. Правилата относно процента, който трябва да се приложи спрямо направените от държавите членки разходи, са установени в член 3, параграф 6, първо тире от посоченото решение.
(3)
В член 3 от Регламент (ЕО) № 349/2005 на Комисията от 28 февруари 2005 г. за определяне на правила относно финансирането от Общността на спешни мерки и на кампанията за борба с някои болести по животните съгласно Решение 90/424/ЕИО на Съвета (2) са установени правилата относно разходите, допустими за финансова помощ от Съюза.
(4)
С Решение за изпълнение 2011/208/ЕС на Комисията от 1 април 2011 г. относно финансово участие на Съюза за спешните мерки за борба с нюкасълската болест в Испания през 2009 г. (3) на Испания бе предоставено финансово участие на Съюза за спешни мерки за борба с нюкасълската болест през 2009 г. На 31 май 2011 г. Испания подаде официално искане за възстановяване на разходите, както е предвидено в член 7, параграфи 1 и 2 от Регламент (ЕО) № 349/2005.
(5)
Изплащането на финансовото участие на Съюза следва да бъде обвързано с действителното изпълнение на планираните дейности и предоставянето от страна на компетентните органи на цялата необходима информация в рамките на установените срокове.
(6)
В съответствие с член 3, параграф 4 от Решение 2009/470/ЕО Испания незабавно уведоми Комисията и останалите държави-членки за приложените мерки в съответствие със законодателството на Съюза за обявяване и ликвидиране, както и за резултатите от тях. Съгласно изискванията в член 7 от Регламент (ЕО) № 349/2005 искането за възстановяване на разходите бе придружено от финансов отчет, оправдателни документи, епидемиологичен доклад за всяко стопанство, в което са заклани или унищожени животните, както и от резултатите от съответните одити.
(7)
Наблюденията, методите за изчисление на допустимите разходи и окончателните заключения на Комисията бяха съобщени на Испания в писмо от 20 октомври 2011 г. Съгласие от страна на Испания бе получено по електронна поща на 20 октомври 2011 г.
(8)
С оглед на изложените по-горе съображения понастоящем може да бъде определен общият размер на финансовото участие на Съюза в допустимите разходи, направени във връзка с ликвидирането на нюкасълската болест в Испания през 2009 г.
(9)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Финансовото участие на Съюза в разходите, свързани с ликвидирането на нюкасълската болест в Испания през 2009 г., се определя на 103 219,22 EUR.
Член 2
Адресат на настоящото решение, което представлява решение за финансиране по смисъла на член 75 от Финансовия регламент, е Кралство Испания.
Съставено в Брюксел на 30 ноември 2011 година.

Labels: 18
15
5
6